Piispa Paulus Valkoparralle
Rukoilkaa mun puolestain, oi Paulus,
 anteeks koko pilkkapainokanne.
 Muistelkaapas poikuuspillojanne:
 olittehan tekin ennen Saulus...

 Lurjukselle passaa papinkaulus,
 anekauppiailta saa hän luoton,
 jos vain joskus kantaa orjan muodon,
 siunaa murheen merkit naamatauluss’.

 Lukekaa, oi pater, pyydän teitä,
 suurikelmin eestä »Isämeitä»,
 ettei tarvis kiroihinne kuolla,

 että päättyessä maisen reisun
 kuulla saisin keruubien veisun,
 pirut saisi näppiänsä nuolla!

Kasperi Tanttu